William Cavendish (Devonshiren 6. herttua)

William Cavendish (21. toukokuuta 1790 Pariisi, Ranska – 18. tammikuuta 1858 Hardwick Hall, Derbyshire) oli Devonshiren 6. herttua, brittiläinen aatelismies ja whig-poliitikko. Hän toimi Yrjö IV:n ja Vilhelm IV:n hovissa kamariherrana 1827–1828 ja 1830–1834.

Elämäkerta
Cavendish syntyi Ranskassa varsin iäkkäille vanhemmille, ja hänellä oli kaksi vanhempaa sisarta. Williamin äiti Georgiana Cavendish oli omaa sukuaan Georgina Spencer, tunnettu kaunotar. Äiti toimi aktiivisesti politiikassa, vaikka naisilla ei ollut vielä äänioikeutta. Hän oli uhkapelaaja, ja huhujen mukaan hankki runsaat pelivelat huolimatta aviomiehensä ja vanhempiensa varallisuudesta.Georgiana Cavendish - the Duchess of Devonshire Derbyshire UK Cavendish lähetettiin opiskelemaan Trinity Collegeen Cambridgen yliopistoon. Hänen isänsä kuoli samana vuonna kun poika valmistui; äiti oli kuollut viisi vuotta aikaisemmin. 

Cavendish peri Herttuan arvon, kahdeksan kartanoa ja yli 800 neliökilometrin maaomaisuuden. Hänet nimitettiin erityislähettilääksi Venäjälle tsaari Nikolai I:n kruunajaisiin.Cavendish, William George Spencer, Marquess of Hartington  Alumni Cantabrigienses Cavendishista tuli Sukkanauharitarikunnan jäsen vuonna 1827.

Cavendish jatkoi sukunsa perinteitä whig-ryhmittymän poliitikkona. Hän vastusti orjuutta ja katolisten syrjintää. Hänen erityinen huolenaiheensa olivat lapset, jotka raatoivat 15 tunnin työpäiviä tehtaissa. Nuorena kehittynyt kuurous haittasi kuitenkin hänen julkisia toimiaan vuosi vuodelta enemmän. Hän oli tiiviissä kirjeenvaihdossa sisartensa kanssa, mutta tunsi silti itsensä yksinäiseksi ja tarpeettomaksi. Hänellä oli naisseuralaisia, mutta hän ei koskaan avioitunut. Hän käytti suurta omaisuuttaan kirjojen ja taiteen ostamiseen ja järjesti kartanossaan ylellisiä juhlia.William George Spencer Cavendish (1790 - 1858) Orchid Plant Care Cavendishin ystäviin kuuluivat tsaari Nikolai I:n lisäksi Charles Dickens, Thackeray, Florence Nightingale, näyttelijätär Sarah Siddons, runoilija Leigh Hunt ja venäläinen vakoilija Dorothea Lieven.

Cavendishin varoja kulutti myös perintökartanoiden ylläpito ja korjaustyöt. Kartanoita olivat Chatsworth House ja Hardwick Hall Peak Districtissä, Bolton Abbey North Yorkshiressä, Chiswick Middlesexissä ja Lismoren linna Waterfordin kreivikunnassa Irlannissa. Cavendish palkkasi arkkitehti Jeffry Wyattwillen rakentamaan Chatsworthiin uuden pohjoissiiven. Joseph Paxtonin suunnitelmien mukaan Chatsworthiin rakennettiin kivikkopuutarhoja ja suuria kasvihuoneita. Komein niistä oli Crystal Palacen esikuva. Chatsworthin suuri kasvihuone vaurioitui ensimmäisessä maailmansodassa ja purettiin sen jälkeen. Myös Lismoren linnaa ja sen puutarhaa laajennettiin ja uusittiin perusteellisesti vuosien 1840 ja 1858 välisenä aikana. Paxton osallistui myös siellä puutarhan, kasvihuoneiden ja muutostöiden suunnittelemiseen. Uudistustöiden rahoittamiseksi Cavendish joutui myymään maitaan Yorkshirestä.A History of Chatsworth and the Cavendish Family  Chatsworth* Castle In Waterford - Lismore Castle Waterford Castles in Ireland* Lismore Castle Gardens  Garden Lovers

Vuonna 1836 William Cavendishista tuli vastaperustetun yhdistyksen The Derby Town and County Museum and Natural History Society suojelija, kun George Harpur Crewestä tuli sen puheenjohtaja. Seuran tehtävänä oli kerätä lahjoituksia ja perustaa Derbyn kaupunginmuseo. 

Orkideat
Cavendish kiinnostui puutarhanhoidosta, ja ystävystyi nuoren Joseph Paxtonin kanssa ja palkkasi tämän Chatsworthin pääpuutarhuriksi vuonna 1826. Chatsworthiin rakennettiin lämmitettyjä kasvihuoneita eksoottisia trooppisia kasveja varten. Vuonna 1833 Cavendish näki orkideoita Puutarhaseuran vuosinäyttelyssä, ja kiinnostui niistä kovin. Koska eksoottisia kasveja oli hankala saada, Chatsworthin puutarhasta lähetettiin nuori mies Intiaan Assamin vuorille etsimään uusia orkideoita. Hänen retkensä seurauksena Chatsworthin orkideakokoelmasta tuli Britannian kuuluisin. Cavendishin kiinnostus teki orkideankasvatuksesta muodikkaan harrastuksen. Useita orkidealajeja onkin nimetty hänen kunniakseen: Cymbidium devonianum, Dendrobium devonianum, Oncidium cavendishianum ja Galeandra devoniana. Myös tunnettu banaanilaji Cavendish-banaani Musa cavendishii on nimetty hänen mukaansa.Musa cavendishii

 Lähteet 

 Aiheesta muualla 
Duke of Devonshire Emerald

Luokka:Brittiläiset poliitikot
Luokka:Brittiläiset herttuat
Luokka:Vuonna 1790 syntyneet
Luokka:Vuonna 1858 kuolleet